Maria Immaculata Lyceum

Maria Immaculata Lyceum (MIL) ta un skol sekundario HAVO/VWO na Kòrsou, situá den Otrobanda, Willemstad. E ta eksistí for di 1949 for di tempu ku Sùrnan di Roosendaal a kuminsa ku un skol sekundario pa mucha muhé, yamá MMS. E skol a ekspandé ku HBS-A i B, kweekschool (HBS-C) i gimnasium. 

Ora a inisia e estudio di maestro (kweekschool) na 1964 ku nuebe mucha hòmber, e skol a desaroya den un skol miksto. Na 1967 e estudio di maestro a muda na Radulphus College. E programa di enseñansa MMS a disparsé na 1971, HBS na 1972 i gimnasium na 1974.

E edifisio, situá na Gouverneur van Lansbergweg na Otrobanda, a wòrdu diseña pa arkitekto C.M. Bakker.

Category: Kòrsou
Category:Scolnan